Στη λαϊκή γλώσσα, στην ποίηση και στις ιστορικές μας θύμισες η λέξη Ρωμιός έχει ιδιαίτερο βάρος. Είναι το μεσαιωνικό εθνικό μας όνομα. Ιστορικά η λέξη Ρωμιός εσήμαινε τον κάτοικο της Εξελληνισμένης Ορθόδοξης Ανατολικής Ρωμαϊκής Αυτοκρατορίας. Ο Όρος χρησιμοποιείται σε όλη τη διάρκεια της Τουρκοκρατίας. Χρησιμοποιείται ακόμα στην Επανάσταση, ενώ ταυτόχρονα αρχίζει και η χρήση του εθνικού ονόματος Έλληνας (Greek, Γκραικός ή Γραικός). Σημειώνουμε ότι οι παππούδες μας στην Κρήτη αποκαλούσαν τους εαυτούς τους ΡΩΜΙΟΥΣ και τα μικρά παιδιά τα λέγανε Ρωμνάκια (ίσως το Ρωμιάκια δεν ήταν και τόσο εύηχο!)